የሐረሪ ክልል ምክር ቤት 2ኛ መደበኛ ጉባዔ ዛሬ በሀረር ከተማ ተጀመረ
አዲስ አበባ፤  ሐምሌ 15/2005 (ዋኢማ) – የሐረሪ ክልል ምክር ቤት 2ኛ መደበኛ ጉባዔ ዛሬ በሀረር ከተማ ተጀመረ። ምክር ቤቱ ለሁለት ተከታታይ ቀናት በሚያካሂደው መደበኛ ጉባዔው የአስተዳደሩን ምክር ቤት የ2005 በጀት ዓመት የስራ አፈጻጸም ሪፖርት ላይ ውይይት ያካሂዳል፡፡እንዲሁም የ2006 በጀት ዓመት እቅድ ለአሰተዳደሩ ምክር ቤት ቀርቦ ውይይት ከተካሄደበት በኃላ ይጸድቃል ተብሎ ይጠበቃል። ምክር ቤቱ የዋና ኦዲተር መስሪያ ቤትና የክልሉን የጠቅላይ ፍርድ ቤት የ2005 የስራ አፈጻጸም ሪፖርትና እቅድን ጉባዔው አድምጦ ያጸድቃል ተብሎ ይጠበቃል።እንደ ኢዜአ ዘገባ በተጨማሪም የክልሉን የጠቅላይ ፍርድ ቤት ዳኞችን ሹመት ጉባዔው ያጸድቃል ተብሎ እንደሚጠበቅ ከወጣው መርሃ ግብር ለማወቅ ተሽሏል።